stanford-oval/wikipedia huggingface dataset:
Hammaslahden rautatieasema

Hammaslahden rautatieasema (lyh. Hsl) on rautatieliikennepaikka Karjalan radalla, Hammaslahden taajamassa Joensuussa, entisen Pyhäselän kunnan alueella. Joensuun keskustaan on matkaa 25 kilometriä. Asemalta ei ole enää henkilöliikennettä, mutta puutavaraa kuormataan säännöllisesti.
Hammaslahti avattiin liikenteelle 1. marraskuuta 1894. Asemarakennus rakennettiin Oulun radan pysäkin tyyppipiirustusten mukaan. Se valmistui 1894, ja sitä laajennettiin 1902. Rakennus tuhoutui tulipalossa 1921, ja nykyinen asemarakennus rakennettiin sen jälkeen. Aseman tavaraliikennettä lisäsi Hammaslahden kaivoksen avaaminen. Kaivostoiminnan päätyttyä Hammaslahti muutettiin miehittämättömäksi 1. maaliskuuta 1988. Henkilöliikenne lakkautettiin 5. kesäkuuta 2005.
Rautatieaseman pihapiirissä olevassa rakennuksessa on Karjalan radan museopiste, joka on auki kesäisin.
Aiheesta muualla

Vaunut.org: Kuvia Hammaslahden rautatieasemalta
Homo sovieticus

Homo sovieticus (näennäislatinaa: ’neuvostoihminen’) on sarkastinen ja kriittinen termi. Se viittaa mieleltään tietynlaiseen ihmistyyppiin, joksi itäblokin bolševistiset ja sittemmin sosialistiset hallitukset pyrkivät ihmisen muokkaamaan. Termi syntyi 1970- ja 1980-luvuilla neuvostoihmisestä.
Historia

Homo sovieticus on toisinajattelijoiden 1970-luvulla kehittämä ironinen versio neuvostoihmisestä. Filosofi Aleksandr Zinovjev popularisoi sen kirjoittamalla samannimisen kirjan. Hän oli ensin Neuvostoliiton, sitten karkotettuna Suomen tiedeakatemian jäsen. Homo sovieticuksen ominaisuuksia olivat juopottelu, täydellinen passiivisuus sekä työn ja yhteisen omaisuuden halveksiminen.
Ajatuksen, että neuvostojärjestelmä loisi uuden, paremman ihmisen, esittivät ensimmäisinä neuvostojärjestelmän kannattajat. He käyttivät termiä ”uusi neuvostoihminen”. Homo sovieticus kuitenkin omaa negatiivisia konnotaatioita ja se yhdistetään muun muassa seuraaviin:
Piittaamaton työnsä tuloksista (vertaa sanonta ”He ovat maksavinaan meille, ja me olemme tekevinämme töitä”), ei tee aloitteita.
Ei piittaa yhteisestä omaisuudesta, tekee pikkuvarkauksia työpaikaltaan omaan käyttöön ja myytäväksi. Suositun venäläisen laulun säe ”Kaikki kuuluu kolhoosille, kaikki kuuluu minulle” tarkoittaa, että yhteismaatilojen väki omi tilan omaisuutta; edes laki kymmenen vuoden rangaistuksesta (ks. Laki tähkylöistä) yhteisomaisuuden varastamisesta ei onnistunut murtamaan tätä asennetta.
Eristäytyminen maailmankulttuurista, jonka Neuvostoliiton matkustusrajoitukset, läntisten viestinten sensurointi sekä ylenmääräinen neuvostopropaganda loivat. Tosin tämäkin johti siihen, että kielletty läntinen kulttuuri muuttui sitäkin houkuttelevammaksi, mistä käytettiin englanninkielistä termiä western idolatry (ven. идолопоклонничество перед Западом, idolopoklonnitšestvo pered Zapadom).
Kaiken hallituksen määräämän totteleminen tai passiivinen hyväksyntä (katso autoritarismi). Kaiken yksilöllisen vastuunoton välttäminen kaikessa.
Monien Neuvostoliiton romahduksen jälkeisiä taloudellisten ja sosiaalisten sopeutumisongelmien on sanottu johtuneen homo sovieticuksen vaikeuksista sopeutua kapitalistiseen yhteiskuntaan.
Harakkaharlekiini

| Harakkaharlekiini |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Harlekiinit Eurylaimidae
Suku::  Psarisomus
Laji::  dalhousiae
Kaksiosainen nimi
 Psarisomus dalhousiae  Jameson, 1835 
Katso myös
   Harakkaharlekiini Wikispeciesissä   Harakkaharlekiini Commonsissa 
Infobox OKNimi-testi OKIUCN-testi OK: 
Harakkaharlekiini (Psarisomus dalhousiae) on harlekiinien heimoon kuuluva varpuslintu.
Levinneisyys

Harakkaharlekiinia tavataan Intian niemimaan pohjoisosissa ja Kaakkois-Aasiassa. Sen on raportoitu olevan suhteellisen yleinen suurimmassa osassa levinneisyysaluettaan, mutta levinneisyysalueensa luoteisosissa se on harvinaisempi. Lajin kannankehitys on laskeva, mutta sen ei vielä uskota olevan vaarassa, joten se on luokiteltu elinvoimaiseksi.
Homo rudolfensis

| Homo rudolfensis |
| --- | --- |

 Plioseeni – Pleistoseeni 2,5–1,8 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Yläheimo::  Ihmisapinat Hominoidea
Heimo::  Isot ihmisapinat Hominidae
Suku::  Ihmiset Homo
Laji::  rudolfensis
Kaksiosainen nimi
 Homo rudolfensis  Alexeev, 1986 
Katso myös
   Homo rudolfensis Wikispeciesissä   Homo rudolfensis Commonsissa 
Infobox OKNimi-testi OK: 
Homo rudolfensis eli turkananihminen on sukupuuttoon kuollut ihmis- tai esi-ihmislaji, joka eli plioseenilta varhaiselle pleistoseenille noin 2,5–1,8 miljoonaa vuotta sitten. Se muistuttaa kasvoiltaan kenianesi-ihmistä, ja sitä onkin ehdotettu liitettäväksi samaan sukuun. Lajin asema ihmisen evoluutiossa ei ole vielä täysin selvinnyt.
Turkananihmisen fossiileja on löydetty Itä-Afrikasta. Näistä ensimmäiset löydettiin vuonna 1972 Turkanajärven itäpuolelta Keniasta. Nimi rudolfensis tulee järven vanhasta nimestä Rudolfjärvi. Turkananihmisen tiedetään käyttäneen yksinkertaisia kivityökaluja.
Turkananihminen oli noin 145–150 senttimetriä pitkä ja liikkui pystyasennossa.  Turkananihmisen kallossa ja hampaistossa on paljon yhtäläisyyksiä Paranthropus-suvun lajien kanssa. Sen leuat eivät kuitenkaan työnny samalla tavoin kuonomaisesti eteenpäin, sen hampaat ovat pienemmät, ja sen aivokoppa on pyöreä ja otsa pysty. Sen aivojen tilavuus oli noin 700–900 cm³ eli huomattavasti enemmän kuin Paranthropusilla.
Aiheesta muualla

Archaeology.info: Homo rudolfensis (Arkistoitu – Internet Archive)
Science Dailyn artikkeli (englanniksi)
Skull KNM-ER 1470 (englanniksi)
Ihmisen evoluutio
Heidi Salminen

Heidi Salminen -nimisiä henkilöitä ovat:
Heidi Salminen, Krisse Salminen (s. 1976), suomalainen stand up -koomikko ja näyttelijä
Heidi Salminen (s. 2003), suomalainen pika- ja aitajuoksija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heidi Salminen”, voi hakea sivunnimihaulla, laajalla sivunnimihaulla tai tekstihaulla.
Harmaakylkirastas

| Harmaakylkirastas |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Rastaat Turdus
Laji::  feae
Kaksiosainen nimi
 Turdus feae  (Salvadori, 1887) 
Katso myös
   Harmaakylkirastas Wikispeciesissä   Harmaakylkirastas Commonsissa 
Infobox OKNimi-testi OKIUCN-testi OK: 
Harmaakylkirastas (Turdus feae) on rastaiden heimoon kuuluva varpuslintu.
Harmaakylkirastaan pää, selkä ja siivet ovat harmaat. Silmäkulmajuova on valkoinen. Rinta on valkoinen ja muuttuu harmaaksi vatsaa kohden.
Levinneisyys

Harmaakylkirastasta tavataan pesivänä Koillis-Kiinassa. Talvehtivana se on tavattu Intiassa, Myanmarissa, Thaimaassa ja Laosissa. Lajin populaatioksi arvioidaan 3 500–15 000 yksilöä. Sitä uhkaavat elinympäristöjen tuhoutuminen ja pirstoutuminen ja se on luokiteltu vaarantuneeksi.
Elinympäristö

Harmaakylkirastas elää tammi- ja mäntymetsissä vuorilla 1 000–1 900 metrin korkeudessa. Se talvehtii ainavihannissa metsissä pääasiassa 1 500–2 600 metrin korkeudessa.
Heidi Støre

Heidi Elin Støre (s. 4. heinäkuuta 1963) on entinen norjalainen jalkapalloilija, joka pelasi maajoukkueen jäsenenä vuosina 1980–1997. Kaikkiaan hän pelasi maajoukkueurallaan 151:ssa ottelussa. Hän osallistui maailmanmestaruuskilpailuihin vuosina 1991 ja 1995, joista ensimmäisellä kerralla Norja sai hopeaa ja jälkimmäisellä kultaa. Kesäolympialaisissa 1996 Støre sai maajoukkueen jäsenenä pronssia.
Ilari Hämäläinen

| Ilari Hämäläinen> Henkilötiedot |
| --- | --- |
Syntynyt: 20. kesäkuuta 1978 (ikä 46)
Ammatti:  muusikko, säveltäjä, tuottaja, näyttelijä
Muusikko
Laulukielet:  suomi, englanti
Tyylilajit:  rock, pop, lastenmusiikki, musikaali
Soittimet:  basso, piano, kitara
Yhtyeet:  Ice Eye Siberian Jay Naked Blake Kengurumeininki Rock & Roll Sensation Megaphone Katri Ylander Pete Parkkonen Jonna Kaija Koo
  [ Muokkaa Wikidatassa ] [ ohje ]  
Ilari Hämäläinen (s. 20. kesäkuuta 1978) on suomalainen muusikko, lauluntekijä, tuottaja ja näyttelijä. Hän on soittanut useissa yhtyeissä ja esiintynyt näytelmissä ja musikaaleissa.
Hän on soittanut, säveltänyt ja sanoittanut kappaleita muun muassa lastenmusiikkiyhtye Kengurumeiningissä ja hard rock -yhtye Nakedissa. Hänellä on ollut keskeiset roolit muun muassa Helsingin kaupunginteatterin, Uuden Iloisen Teatterin, Aleksanterin teatterin ja Suomen musiikkiteatterin musikaaleissa.
Ura > Uran alku

Hämäläinen aloitti 4-vuotiaana viulunsoiton. Murrosiässä hän vaihtoi bassonsoittoon ja lauluun. Sibelius-lukion viimeisenä vuotena 1997 Hämäläinen sävelsi ensimmäisen musikaalinsa Morganan, joka sai ensiesityksensä Teatteri Pienen Suomen ja Sibelius-lukion yhteistuotantona. Hämäläinen on palkittu Pro Musica -mitaleilla sekä peruskoulussa vuonna 1994 että lukiossa vuonna 1997.
Ura > Yhtyeissä

Hämäläinen on soittanut bassoa ja laulanut Kengurumeininki-lastenorkesterissa vuodesta 1998. Hämäläinen on säveltänyt ja sanoittanut useita yhtyeen kappaleista.
Vuonna 2004 Hämäläinen liittyi Naked-yhtyeeseen, jonka kanssa hän on levyttänyt kaksi Megamanian julkaisemaa albumia. Vuosina 2015–2016 Hämäläinen soitti bassoa OD-yhtyeessä. Hän on myös laulanut Siberian Jay -yhtyeessä ja soittanut bassoa lainakappaleita esittävässä Rock & Roll Sensation -yhtyeessä.
Hämäläinen on soittanut Pete Parkkosen, Katri Ylanderin, Jonnan ja Kaija Koon yhtyeissä. Hän on Ice Eye -yhtyeen solisti.
Ura > Musiikkiteatterissa ja näyttelijänä

Hämäläinen esitti Johnny Casinon roolin Grease-musikaalissa Helsingin kaupunginteatterissa vuonna 2002. Hän esitti Woofin roolin Hair-musikaalissa Uudessa Iloisessa Teatterissa vuonna 2003. Hän oli kuorossa ja näyttelijänä Helsingin kaupunginteatterin Miss Saigon -musikaalissa 2004. Hämäläinen esitti Benjamin ”Benny” Coffin III:n roolin Rent-musikaalissa Aleksanterin teatterissa 2012.
Vuonna 2013 Hämäläinen esitti Sakke Järvenpään roolin Kuka mitä häh? -musikaalissa Sibeliustalossa Lahdessa. Vuonna 2015 hänellä oli Juudaksen rooli Jesus Christ Superstar -musikaalin konserttiversiossa Temppeliaukion kirkossa ja vuonna 2016 hän jakoi pääroolin Boheemi Rapsodia -musiikkinäytelmässä. Vuonna 2017 Hämäläinen esitti pääroolin Valkeakosken kesäteatterin musiikkinäytelmässä Badding – Paratiisi ja Suomen Musiikkiteatterin musiikkinäytelmässä Raparperitaivas. Hän esitti Cisse Häkkistä Suomen Musiikkiteatterin Ganes-musikaalissa ja Kirka Babitzinia Kirka – Hetki lyö -musikaalissa  2018–2022.
Ilari Hämäläinen on säveltänyt Kalevala soikoon -musikaalin, jonka kantaesitys oli harrastajateatteri Ilonassa Kangasniemellä vuonna 2006 ja jota esitettiin Kotkan kaupunginteatterissa vuonna 2007.
Hämäläinen on soittanut bassoa Helsingin Kaupunginteatterin orkesterissa näytelmissä Les Misérables (1999), Cabaret (2000), Vaahteramäen Eemeli (2001), Porvari aatelismiehenä (2002) ja Tuhkimo (2003).
Hämäläinen on näytellyt Ganes-elokuvassa ja ääninäytellyt Trolls- ja Monsterit-yliopisto -animaatioissa.
Ura > Sooloura

Ilari Hämäläinen on osallistunut useisiin television laulukilpailuihin: Vuonna 2003 hän pääsi Idolsin semifinaaliin ja vuonna 2013 hän osallistui The Voice of Finlandiin ja Uuden Musiikin Kilpailuun. Vuonna 2016 Hämäläinen osallistui uudelleen The Voice of Finland -kilpailuun. Tällöin hän pääsi semifinaaliin ja hänet valittiin vuoden valovoimaisimmaksi esiintyjäksi. Hän sai oman Back from the Future of Rock -nimisen show'n Helsingin Casinolle. Hämäläinen tuotti, käsikirjoitti, ohjasi ja sovitti show'n itse.
Julkaisut

Valo & Varjo (Phase7 Music, 2017)1
1 kaksoisalbumi
Hetki lyö (Warner/Chappell Music Finland,  2016)
Beat the Clock (Warner/Chappell Music Finland,  2016)
Ilmassa (EMP Elements Music Publishing,  2016)
Unessain (Warner/Chappell Music Finland,  2017)
tsekkaamitkämuuvit (Phase7 Music,  2017)
Niin huokaa maa (Warner/Chappell Music Finland,  2017)
Kultainen hetki (Phase7 Records,  2018)
Rakkautes jää (Phase7 Records,  2019)
Aiheesta muualla

Ilari Hämäläiset verkkosivut
Ilari Hämäläinen Elonetissä.
Helsingin pommitukset

Helsingin pommitukset voi tarkoittaa jotain seuraavista:
talvisodan pommitukset Helsingissä
jatkosodan pommitukset Helsingissä
Helsingin suurpommitukset helmikuussa 1944
Heidi Rovanperä

| Heidi Rovanperä> Henkilötiedot |
| --- | --- |
Koko nimi:  Heidi Rovanperä
Syntynyt: 19. toukokuuta 1987 (ikä 37)
Kansalaisuus:   Suomi
Lentopalloilija
Pituus:  181 cm
Nyk. joukkue:   Woman Volley
Sarja:  Lentopallon Mestaruusliiga
Pelaajaura
Ammattilaisjoukkueet
2005–2006 2006–2007 2007–2008 2008–2009 2009–2011 2011–2012 2012–2013 2014– :   Woman Volley   Liigaploki  Woman Volley   PaKa   HPK   LP Kangasala   Oriveden Ponnistus   Woman Volley 
Heidi Rovanperä (s. 19. toukokuuta 1987) on suomalainen lentopalloilija.
Rovanperä on pelipaikaltaan passari.[lähde? ] Rovanperä on avioitunut elokuussa 2022.
Hiidensalmi

Hiidensalmen asuinaluetta joulukuussa 2023.
Hiidensalmi on Lohjan 4. kaupunginosa. Se sijaitsee Lohjan keskustasta pohjoiseen, Anttilan ja Roution kaupunginosien välissä. Routiosta kaupunginosan erottaa samanniminen salmi Lohjanjärvessä. Kaupunginosia puolestaan yhdistää Hiidensalmen silta. Hiidensalmi alkaa etelässä Karstuntien ja Tytyrinkadun risteyksestä. Tytyrinkatu toimii Hiidensalmen ja Pappilan kaupunginosan rajana. Lännessä Hiidensalmi rajautuu Pitkäniemeen. Rajana toimii Lohjan satamarata ja Kiviniemenkatu. Vuoteen 1997 se oli Lohjan kaupungin pohjoisin kaupunginosa, kunnes Lohjan kunta liitettiin siihen. Niiden raja kulkikin Hiidensalmen sillalta.
Hiidensalmen maamerkkinä oli vuosikymmenten ajan Lindbergin suvun omistama Hiidensalmen tuulimylly, joka kuitenkin purettiin 60-70-lukujen taitteessa. Mylly sijaitsi nykyisen Hiidensalmen sillan viereisen kallion laella. Hiidensalmessa on pieni, pääosin rintamamiestaloista koostuva asuinalue. Suuri osa alueesta on maatalouden käytössä. Alueella sijaitsee myös Tytyrin kaivoksen läjitysalue sekä veneiden talvisäilytysalue. Aikoinaan siellä toimi myös Hiidensalmen saha, joka kuitenkin lopetti toimintansa vuonna 1967.
Vanha kyltti, jossa hinnasto Hiidensalmen sillan ylittämiseen.
Hiidensalmella pidettiin asuntomessut vuonna 2021. Alueen pohjoisosaan tullaan tulevaisuudessa rakentamaan lisää asuinrakennuksia.
Hiidensalmen ideakilpailu

Lohjan kaupunki järjesti syksyllä 2005 yleisen ideakilpailun alueen suunnittelusta. Kilpailun tavoitteeksi asetettiin 100 000 − 200 000 kerrosneliömetrin lisäys ja 2 000 − 3 000 uutta asukasta. Aluetta suunnitellaan toteutettavaksi 10–15 vuoden kuluttua. Kilpailuun esitettiin 29 ehdotusta.
Aiheesta muualla

Lohjan Hiidensalmen alueen yleinen ideakilpailu (Arkistoitu – Internet Archive)
Lohjan kaupunginosat
1. Anttila | 2. Ahtsalmi | 3. Pitkäniemi  | 4. Hiidensalmi | 5. Pappila | 6. Moisio | 7. Myllylampi | 8. Neitsytlinna | 9. Ojamo | 10. Ojamonkangas | 11. Keskilohja  | 12. Metsola | 13. Gunnarla | 14. Vienola | 15. Gruotila | 16. Pappilankorpi | 17. Jönsböle | 18. Kyrkstad  | 19. Virkkala | 20. Maksjoki | 21. Vappula | 22. Routio | 23. Lempola | 24. Ventelä | 25. Perttilä | 26. Muijala | 27. Röylä | 28. Paloniemi | 29. Immula | 30. Kirkniemi | 31. Nummenkylä | 32. Karnainen | 101. Sammatti | 102. Karjalohja | 103. Nummi | 104. Pusula | 105. Saukkola
Haukkasuo

| Haukkasuo |
| --- | --- |
 Kaupungin kartta, jossa Haukkasuo korostettuna.
Kaupunki:  Oulu
Suuralue:  Hiukkavaaran suuralue
Kaupunginosa nro:  49
Väkiluku:  0  31.12.2023
Työpaikkoja:  0 kpl   (31.12.2011)
Postinumero(t):  90670
Haukkasuo on Oulun kaupunginosa Oulujoen pohjoispuolella, Hiukkavaaran kaupunginosan kaakkoispuolella ja Korvensuoran ja Talvikankaan kaupunginosien kaakkoispuolella. Kaupunginosa muodostettiin 6. syyskuuta 2010 erottamalla se Hiukkavaaran kaupunginosasta.
Haukkasuo on osa suunniteltua noin 20 000 asukkaan Hiukkavaaran asuinaluetta.
Havaijin yliopisto

| Havaijin yliopisto> University of Hawaii |
| --- | --- |
  
 Yliopistokampusta ilmasta kuvattuna.
Motto:  Ma luna a‘e o na lahui a pau ke ola o ke kanaka (Kaikkia kansakuntia tärkeämpi on ihmiskunta)
Perustettu:  1908
Tyyppi:  Julkinen
Säätiön varat:  3 miljardia dollaria
Rehtori:  David Lassner
Opiskelijoita:  50 310
Sijainti:   Honolulu, Havaiji  Yhdysvallat
Kampus:  useita ympäri osavaltiota
Sivusto:  hawaii.edu
Havaijin yliopistojärjestelmä (engl. University of Hawaiʻi System) on yhdysvaltalainen yliopisto Havaijin osavaltiossa. Honolulun Mānoassa sijaitseva pääkampus on Havaijin yliopistojen suurin. Kaikkiaan kampuksia on kymmenen. Mānoan kampuksella oli vuonna 2021 yhteensä 14 215 opiskelijaa, joista 3 265 maisteri- tai jatko-opiskelijaa. Yhteensä Havaijin yliopistojärjestelmällä on 50 310 opiskelijaa ja kolmen miljardin Yhdysvaltain dollarin budjetti.
Vuonna 2013 David Lassner aloitti yliopiston virkaatekevänä rehtorina ja virallisesti rehtorina kesäkuussa 2014. Syyskuussa 2023 Lassner ilmoitti, että aikoo jättää virkansa vuoden 2024 loppuun mennessä.
Tieteellisiä näyttöjä korostava kiinalainen ARWU-yliopistoranking arvioi yliopiston pääkampuksen maailman huippuyliopistojen listallaan 2021 sijaluokkaan 301–400.
Yliopistojärjestelmän alaisuudessa toimii kolme erillistä yliopistoa ja seitsemän community collegea:
Havaijin yliopisto, Mānoan kampus
Havaijin yliopisto, Hilon kampus
Havaijin yliopisto, Länsi-O‘ahun kampus
Maui College
Hawai‘i Community College
Honolulu Community College
Kapi‘olani Community College
Kaua‘i Community College
Leeward Community College
Windward Community College
Aiheesta muualla

Kuvia tai muita tiedostoja aiheesta Havaijin yliopisto Wikimedia Commonsissa
Havaijin yliopiston kotisivut (englanniksi)
Herbert Spindler

| Herbert Spindler |
| --- | --- |

Henkilötiedot
Syntynyt: 6. huhtikuuta 1954 Salzburg, Itävalta
Pyöräilijä
Laji:  pyöräily
Herbert Spindler (s. 6. huhtikuuta 1954 Salzburg, Itävalta) on itävaltalainen pyöräilijä. Spindler osallistui vuosien 1976 ja 1980 kesäolympialaisiin maantiepyöräilyssä.
Spindler voitti Itävallan kansalliset maantieajon mestaruuskilpailut vuosina 1978 ja 1976.
Heinrich Kayser (arkkitehti)

Heinrich Kayser
Heinrich Kayser (1842–1917) oli saksalainen arkkitehti. Hän oli alun perin ammattimuurari. Hän perusti 1872 uransa puuseppänä aloittaneen Karl von Grossheimin (1841–1911) kanssa arkkitehtitoimiston. Toimisto sai Berliinin valtiopäivärakennuksen kilpailuissa 1872 ja 1882 toisen palkinnon.
Königlich Preußische Hochschule für bildende Künste (1899–1902), Berliini.
Toimiston tavoitteena oli asuinhuonekulttuurin ja käytännöllistä elämää palvelevien rakennusten kehittäminen huippuunsa, ja se rakensi lukuisia yksityishuviloita ja linnoja, vuokrataloja, liike- ja kauppapalatseja (Leipzigerstrassella), hotelleja, hallintorakennuksia, olutpanimoiden (Pschorrbräu) ravintolataloja, joille yhteistä oli ratkaisun taloudellista puolta tehostava tarkoituksenmukaisuus. Aluksi heidän töissään olivat tyylillisesti määräävinä italialainen renessanssi (Deutsche Grundkreditbank Berliinissä) ja saksalainen renessanssi, sittemmin he ajan makua seuraten sovelsivat myös barokki- ja rokokoo-tyylejä. Heidän päätyönsä ovat kuvataide- ja musiikkikorkeakoulun rakennukset Charlottenburgissa (1898–1902) ja sotaoikeuden rakennukset Charlottenburgissa ja Berliinissä. Heillä oli merkittävä vaikutus saksalaiseen taideteollisuuteen.
Aiheesta muualla

Kuvia tai muita tiedostoja aiheesta Heinrich Kayser (arkkitehti) Wikimedia Commonsissa
Heinrich Kruse

| Heinrich Kruse |
| --- | --- |
 Heinrich Kruse vuonna 1890.
Henkilötiedot
Syntynyt: 1815
Kuollut: 1902 (86–87 vuotta)
Ammatti:  näytelmäkirjailija
Kirjailija
Tuotannon kieli: saksa
Tyylilajit:  huumori, realismi
Esikoisteos:  Die Gräfin (1868)
Palkinnot
 Schiller-palkinto 
Aiheesta muualla
Löydä lisää kirjailijoitaKirjallisuuden teemasivulta
Heinrich Kruse (1815–1902) oli saksalainen näytelmäkirjailija. Krusen esikoisteos, murhenäytelmä Die Gräfin (1868), sai Schiller-palkinnon. Muista näytelmistä ovat esimerkkejä Wullenwever (1870), Marino Falieri (1876) ja Rosamunde (1878). Kruse kallistuu näytelmissään realistiseen suuntaukseen, ja hänen näytelmiensä keskeiset ansiot ovat säästeliäs draamallinen tyyli, etevä tilanne-esitys ja ytimekäs luonteenkuvaus, jota varsinkin huvinäytelmän alalla kannattaa onnistunut huumori.
Aiheesta muualla

Kuvia tai muita tiedostoja aiheesta Heinrich Kruse Wikimedia Commonsissa
Haunted House

| Haunted House Knife Party |
| --- | --- | --- |

EP-levyn tiedot
 Äänitetty : elokuu 2012 – huhtikuu 2013
 Julkaistu: 6. toukokuuta 2013
 Formaatti: digitaalinen lataus
 Tuottaja(t): Rob Swire, Gareth McGrillen
 Tyylilaji: electro house, complextro, big room house, big beat, dubstep
 Kesto: 18.59
 Levy-yhtiö: EarStorm, Big Beat, Warner
Listasijoitukset
  Billboard 200: 37.
Knife Partyn muut ep-levyt
| Rage Valley 2012 | Haunted House 2013 | Abandon Ship 2014 |
Haunted House on australialaisen Knife Partyn kolmas EP.  Kaikki kappaleet on kirjoittanut Rob Swire ja Gareth McGrillen. EP julkistettiin yhtyeen Twitter-sivulla 8. elokuuta 2012, ja se julkaistiin 6. toukokuuta 2013.
16. huhtikuuta 2013 Knife Party ilmoitti Twitterissä, että he ovat korvanneet kappaleen "Baghdad" Internet Friendsin VIP-versiolla. Knife Party julkaisi EP:n virallisen kansikuvan 27 huhtikuuta heidän Facebook-sivullaan. EP vuosi julkisuuteen 29. huhtikuuta 2013, mutta "Power Glove"-kappaleen vuodettu versio oli virheellinen, koska sub-basso oli oktaavin liian matala.
Kappaleet

| Haunted House |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Power Glove | 4.21 |  |  |  |  |  |  |  |
| 2. | LRAD | 5.15 |  |  |  |  |  |  |  |
| 3. | EDM Death Machine | 4.23 |  |  |  |  |  |  |  |
| 4. | Internet Friends (VIP Mix)  | 5.01 |  |  |  |  |  |  |  |
|  |  | 18.59 |  |  |  |  |  |  |  |
Arvostelut

Allmusic:
Heliodoros

Heliodoros (m.kreik. Ἡλιόδωρος, Hēliodōros, lat. Heliodorus) voi viitata seuraaviin:
Heliodoros Ateenalainen (n. 150 eaa.), kirjailija
Heliodoros Emesalainen (300-luku), romaanikirjailija
Heliodoros (100-luku eaa.), Seleukos IV Filopatorin ministeri
Heliodoros (1. vuosisata), lääkäri.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heliodoros”, voi hakea sivunnimihaulla, laajalla sivunnimihaulla tai tekstihaulla.
Heinrich Lahmann

Heinrich Lahmann
Heinrich Lahmann (1860–1905) oli saksalainen lääkäri, joka oli tunnettu luonnonmukaisten elämän- ja parannustapojen harrastajana. Merkittävinä pidettiin erityisesti hänen mielipiteitään ravinnosta ja vaatetuksesta. Hän perusti 1888 Dresdenin lähistölle Weisser Hirsch -nimisen parantolan, joka saavutti suosiota.
Lahmannin alusvaatteet on alusvaatteiden laji, jonka tärkeimpänä ominaisuutena on kudoksen harvuus eli huokoisuus. Tämän saavuttamiseksi hän alkoi valmistuttaa niitä hienoimmasta egyptiläisestä puuvillasta. Alusvaatteita valmisti yksinoikeudella Reutlingenissa Heinzelmann-niminen yritys. Vaatetuksesta hän kirjoittaa teoksessaan Die Reform der Kleidung (Zimmer’s, 1898).
Laamapaidan nimi juontuu Henrich Lahmannista.
Aiheesta muualla

Kuvia tai muita tiedostoja aiheesta Heinrich Lahmann Wikimedia Commonsissa
Lahmann, Heinrich Deutsche Biographie. (saksa)